съответствие с член 18 от основния регламент, беше използван най-големият дъмпингов марж на оказалите съдействие производители, не на последно място предвид значително по-ниското равнище на експортните цени на неоказалите съдействие дружества.
 3.13. Заключение относно продължаването на дъмпинга
 (191)
 Като цяло през разследвания период в рамките на прегледа по-голямата част от китайския износ за ЕС (между 70 % и 90 %) е бил на значително дъмпингови цени. Останалият китайски износ е бил осъществен от двамата оказали съдействие производители износители, за които не е установен дъмпинг. Тези двама производители износители са обект на ценови ангажименти и техният износ за Съюза е бил извършен на минималната цена на вноса. Поради това експортните им цени за Съюза бяха счетени за повлияни от ангажиментите и следователно не са достатъчно надеждни, за да бъдат използвани в настоящия преглед с оглед изтичане на срока на действие на мерките, за да се прецени дали дъмпингът ще продължи.
 (192)
 В обобщение, по-голямата част от китайския износ за Съюза е продължил да е дъмпингов. Поради това Комисията направи заключението, че през разследвания период в рамките на прегледа дъмпингът е продължил.
 4. ВЕРОЯТНОСТ ЗА ПРОДЪЛЖАВАНЕ НА ДЪМПИНГА
 (193)
 В допълнение към констатацията за наличие на дъмпинг по време на разследвания период в рамките на прегледа Комисията разгледа вероятността за продължаване на дъмпинга, ако мерките бъдат отменени в съответствие с член 11, параграф 2 от основния регламент. Бяха анализирани следните допълнителни елементи: производственият капацитет и свободният капацитет в засегнатата държава, привлекателността на пазара на Съюза, връзката между експортните цени за трети държави и ценовото ниво в Съюза и практиките на заобикаляне.
 (194)
 Както беше посочено по-горе, само четирима китайски производители износители заявиха интерес. Поради това информацията относно производствения и свободния капацитет на китайските производители износители, с която Комисията разполагаше, беше ограничена.
 (195)
 По тази причина по-голямата част от изложените по-долу констатации относно продължаването или повторното възникване на дъмпинга трябваше да се основават на други източници, а именно на базите данни на Евростат и GTA и на информацията, представена от промишлеността на Съюза в искането за преглед. При анализа на тази информация се установи посоченото по-долу.
 4.1. Производствен капацитет и свободен капацитет в засегнатата държава
 (196)
 Въз основа единствено на отговорите на въпросника на оказалите съдействие производители износители при разследването се установи свободен производствен капацитет от около 129 000 тона, което представлява между 20 и 40 % от търсенето в ЕС. Според оценки общият китайски производствен капацитет е три до четири пъти по-голям от общото потребление на ЕС през РПРП.
 (197)
 Търсенето на вътрешния пазар в Китай се оценява на около 465 000 тона, което по-малко от 24 % от производствения капацитет на държавата. Освен това планираните допълнителни увеличения на капацитета показват, че той ще достигне равнището на общото световно потребление през 2021 г. (62), което в още по-голяма степен ще изостри проблема със съществуващия китайски свръхкапацитет. Тези нови мощности най-вероятно ще доведат до още по-голям натиск за износ, не на последно място с оглед на разликата между капацитета и гореспоменатите равнища на вътрешното търсене. Много малко вероятно е потреблението на вътрешния пазар